cyanic-selkie/wikianc huggingface dataset:
Filosofia ja tiede
Tieteen vaikutus filosofiaan
Tieteen kehitys synnyttää usein uusia filosofisia ongelmia tai muuttaa vanhojen ongelmien luonnetta. Eräitä esimerkkejä ovat evoluutioteoria, joka on muodostanut haasteen teleologiselle ajattelulle; kvanttimekaniikka, joka on muodostanut haasteen determinismille ; neurotieteiden kehitys, joka on muodostanut haasteen mielenfilosofiassa pitkään vallinneelle mieli-ruumis-dualismille; sekä lääketieteen kehitys, joka on tuonut mukanaan paljon uusia eettisiä ongelmia.
Filosofian vaikutus tieteeseen
Filosofien taipumus kyseenalaistaa kaikki asiat tai spekuloida millä tahansa mielenkiintoisella on usein avannut uusia tutkimuskohteita tieteelle tai johtanut mullistuksiin tieteellisissä teorioissa. Toisaalta filosofiset ajatukset voivat yhtä lailla johtaa tieteilijöitä harhaan.
Filosofia vaikuttaa tieteeseen myös sen kautta, miten tiede määritellään ja rajataan. Tieteenfilosofia on filosofian osa-alue, joka tutkii muun muassa tieteellisen tiedon luonnetta, tieteellistä selittämistä ja päättelyä, sekä tieteellistä toimintaa.
Filosofia tieteenä
Erään näkemyksen mukaan filosofia voidaan lukea tieteeksi, jos sillä voidaan nähdä olevan oma erityinen tutkimuksen kohteensa ja jos se voi hyödyntää yleisiä tieteellisiä menetelmiä tutkimuksissaan. Filosofian tutkimuskohteesta ja menetelmistä on kuitenkin erilaisia näkemyksiä.
Filosofian tutkimuskohde?
Monet filosofit ovat pyrkineet kohottamaan filosofian tieteiden joukkoon. Tämä ilmeni muun muassa 1900-luvulla pyrkimyksenä pois spekulatiivisesta metafysiikasta kohti tieteellistä tutkimusta logiikan, tietoteorian, etiikan jne. aloilla.
Historiallisesti filosofia on luettu tieteisiin tai jopa samaistettu niiden kanssa. Esimerkiksi antiikin Kreikassa filosofiaa ei pelkästään pidetty tieteenä, vaan se oli sama asia kuin tuon ajan tiede. Kaikki tiede oli syntynyt filosofiana, ja myös mm. matematiikka luettiin sen osaksi tai esiasteeksi (Platon). Aristoteles jakoi perustiedettä, filosofiaa, eri osiin (teoreettinen ja käytännöllinen filosofia).
Vasta uudella ajalla erityistieteet ovat irronneet filosofiasta yksi toisensa jälkeen. Tällöin on joskus vaikuttanut siltä, että siinä vaiheessa kun joku filosofian osa-alue on tullut nykyaikaiseksi tieteeksi, se on aina irrottautunut filosofiasta. Tällöin filosofialla ei vaikuttaisi olevan mitään omaa, erityistä tieteellistä tutkimuskohdetta. Erityistieteiden nähtiinkin joskus korvaavan filosofian.
Toiset sen sijaan ovat nähneet filosofian tehtävänä sen, että se kokoaa erityistieteiden tutkimustulokset yhteen yhtenäiseksi kokonaisuudeksi. Myöskään tällöin filosofialla ei kuitenkaan välttämättä olisi erityistä omaa tutkimuskohdettaan. Samoin jos filosofia rajattaisiin pelkästään esimerkiksi logiikkaan, erillisen 'filosofian' nimityksen säilyttäminen olisi turhaa.
Aristoteleelta on peräisin ajatus filosofiasta tieteenä, joka tutkii kaikkein yleisimpiä prinsiippejä. Esimerkiksi siinä missä erityistieteet käyttävät sellaisia käsitteitä kuin kausaliteetti (syy-seuraussuhde), paikka, aika jne. sellaisinaan, filosofia tutkii sen sijaan näitä käsitteitä itseään, niiden olemusta ja oikeutusta. Samoin kaikki tietäminen (tietoteoria) ja tiede itsessäänkin (tieteenfilosofia) ovat myös filosofisia ongelmia.
Filosofia voidaan tutkimuskohteensa puolesta määritellä suhteessa tieteeseen myös seuraavasti: filosofia käsittelee ensiksi niitä kysymyksiä, joihin tiede ei kykene (vielä tai mahdollisesti koskaan) vastaamaan: ja toiseksi sitä kysymystä, miksi tieteet eivät pysty vastaamaan näihin kysymyksiin. Lisäksi filosofian erityistä alaa ovat normatiiviset kysymykset (miten asioiden tulisi olla, mitä meidän tulisi tehdä, jne.), kun taas tieteet ovat deskriptiivisiä (tai positiivisia) eli kertovat miten asiat ovat.
Filosofian tutkimusmenetelmä?
Toinen puoli kysymystä filosofian tieteellisyydestä on kysymys siitä, onko filosofialla joku erityinen tutkimusmenetelmänsä, tai voiko se hyödyntää yleisiä tieteellisiä menetelmiä tutkimuksissaan.
Eräs tieteellisen tiedon piirre on se, että tieteellinen tieto on perusteltua ja perustuu järjestelmälliseen tutkimukseen. Tämä on eräs tekijä, joka yhdistää filosofiaa ja tiedettä. Toinen yhdistävä tekijä on se, että kummassakin voidaan käyttää sekä deduktiivista että induktiivista päättelyä.
Toisaalta filosofian ei aina ole katsottu voivan hyödyntää kontrolloituja kokeita ja havaintoja, eikä sen tulosten ole katsottu olevan samalla tavalla empiirisesti kumottavissa kuin tieteiden tulosten. Tiedettä ja filosofiaa erottaa myös suhtautuminen tutkimustuloksiin. Tieteessä tutkimusten tulosten tulee muodostaa yhtenäinen kokonaisuus, ja ristiriitaisuudet nähdään yleensä virheinä tai riittämättömyyksinä. Tieteen oletetaan etenevän kohti konsensusta ja näin myös yleensä vähitellen käy. Filosofiassa puolestaan sen, että kaksi teoriaa on ristiriidassa keskenään, ei välttämättä katsota tarkoittavan sitä, että toinen teorioista olisi virheellinen.
Filosofia ei-tieteenä
On myös filosofeja, jotka ovat kieltäneet tieteellisen filosofian mahdollisuuden, ja nähneet filosofian päämääränä tieteen sijasta esimerkiksi maailmankuvan muodostamisen. Toiset taas ovat muutoin hylänneet skientistisen ajatuksen filosofiasta joko yleiseen tiedekritiikkiin tai skeptisismiin perustuen, tai esimerkiksi siksi, ettei filosofia heidän mukaansa voi olla puolueeton tieteiden esittämien väittämien arvioija mikäli se lukee itsensä tieteiden joukkoon.
End of the Night
End of the Night on yhdysvaltalaisen rockyhtyeen The Doorsin kappale yhtyeen esikoisalbumilta The Doors (1967). Kappale ja osa sen sanoituksista saivat inspiraatiota vuoden 1932 ranskalaisesta novellista Niin kauas kuin yötä riittää, jonka on kirjoittanut Louis-Ferdinand Céline.
Filosofia ja tiede
Filosofia ei-tieteenä
Jotkut filosofit, kuten Samuel Alexander ja Jacques Derrida, ovat kieltäneet myös sen, että filosofia olisi osallisena yleiseen tieteelliseen menetelmään, jossa tieteellisten johtopäätösten tulee perustua asianmukaisista premisseistä lähtien tehtyyn pätevään päättelyyn.
Jos filosofiaa ei lueta tieteeksi, se ei kuitenkaan tarkoita sitä, ettei filosofia tarjoaisi tietoa. Filosofisen tiedon voidaan nähdä ilmenevän esimerkiksi silloin, kun erilaisten käsitteiden luonnetta selvennetään; jokin paradoksi löydetään ja ratkaistaan; tai jotakin asiaa koskevaa skeptisismiä ehdotetaan tai se hylätään.
Jos filosofia luetaan tieteeksi, voidaan silti kysyä, onko se kuitenkin myös jotakin muuta kuin tiedettä? Monet filosofit filosofian historiassa ovat katsoneet, että filosofian ala olisi liian ahdas, jos se käsittäisiin pelkästään tieteeksi. Filosofiaa on sen historiassa usein yhdistynyt mietiskelyä, intuitiota ja tunteenomasta tietämistä, se on liittynyt usein läheisesti uskontoon ja sitä on esitetty taiteellisessa, esimerkiksi runollisessa, muodossa. Tätä ei kuitenkaan voida pitää filosofiana ainakaan sen tieteellisessä merkityksessä.
André Almeida
André Gomes Magalhães Almeida (s. 10. syyskuuta 1990 Lissabon, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on luontaiselta pelipaikaltaan keskikenttäpelaaja, mutta voi pelata tarvittaessa myös laitapuolustajana.
Seurajoukkueura
Almeida siirtyi kesällä 2011 Benficaan, josta hänet lainattiin välittömästi União Leiriaan. Joulukuussa 2011 lainasopimus keskeytettiin ja hän palasi takaisin omistajaseuraansa. Hän pelasi neljässä ottelussa loppukauden aikana.
Kauden 2012–2013 Almeida aloitti seuran reservijoukkueessa, mutta siirtoikkunan viime hetkien Javi Garcían ja Axel Witselin myyntien takia hänet nostettiin takaisin edustusjoukkueeseen. Hän toimi kauden aikana vaihtoehtona joko keskikentän pohjalle tai oikeaksi laitapuolustajaksi.
Maajoukkueura
Almeida teki ensiesiintymisensä Portugalin maajoukkueessa 11. lokakuuta 2013 vuoden 2014 MM-karsintaottelussa Israelia vastaan.
Almeida kuului 19. toukokuuta 2014 nimettyyn 23 pelaajan kokoonpanoon vuoden 2014 MM-kilpailuihin.
Caraman (Haute-Garonne)
Caraman on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 230. Caramanin pinta-ala on 30 km².
Calligra Suite
Calligra Suite on KDE-projektin kehittämä vapaan ja avoimen lähdekoodin toimisto-ohjelmistopaketti. Calligra on saatavilla FreeBSD:lle ja Linuxille, sekä ennakollisesti macOS:lle ja Windowsille. Ohjelmaa on kehitetty myös Androidille.
Calligra tukee muun muassa avointa OpenDocument-tiedostomuotoa.
Historia
Projekti syntyi kun kehittäjistä siirtyi pois KOffice-projektista vuonna 2010, jonka seurauksena KDE-projekti ilmoitti Calligra Suiten olevan sen seuraaja. KOffice ja Calligra olivat olemassa samaan aikaan vuosina 2010–2012 mutta KOfficen tuki loppui virallisesti vuonna 2014.
Ohjelmat
Calligran sisältämät sovellukset:
Muita sovelluksia, jotka ovat suosittuja myös erillään:
Vanhentuneita (ylläpitämättömiä) sovelluksia ovat Author ja Braindump.
Neidonhiuspuu
Neidonhiuspuu eli ginkgo (Ginkgo biloba) on paljassiemeninen puulaji ja luokan Ginkgoopsida ainoa elävä laji. Neidonhiuspuu on tunnettu elävänä fossiilina. Kivettyneiden kasvijäännösten perusteella neidonhiuspuun tiedetään näyttäneen täsmälleen samalta jo kymmeniä miljoonia vuosia sitten. Neidonhiuspuiden (Ginkgo) suvusta on kuvattu fossiileista useita esihistoriallisia lajeja jurakaudelta tertiäärikaudelle. Neidonhiuspuun jäljellä olevat luonnonkannat rajoittuvat todennäköisesti Zhejiangin maakunnan Xitianmu-vuorelle Itä-Kiinassa. Neidonhiuspuun uhanalaisuusluokka on erittäin uhanalainen lajin viljelyn runsaudesta huolimatta juuri luonnonpopulaation pienen koon vuoksi. Ennen eristyneiden luonnonkantojen löytymistä neidonhiuspuu tunnettiin vain viljeltynä puutarhoista. Puuta on kasvatettu Aasiassa varsinkin temppelien ja luostarien puutarhoissa vuosisatojen ajan.
Ulkonäkö
thumb|Neidonhiuspuun lehtiä Neidonhiuspuu on suurikokoinen puu. Nuorella puulla on usein suora ja haarautumaton runko ja kartiomainen latvus. Vanhemmiten latvus muuttuu pyöreämmäksi ja epäsäännölliseksi. Sopivissa olosuhteissa neidonhiuspuu voi elää yli tuhatvuotiaaksi, kasvaa 30–40 metriä korkeaksi ja tulla rungon rinnankorkeusläpimitaltaan yli nelimetriseksi.
Neidonhiuspuun versot ovat erikoistuneet pitkäversoiksi ja lyhytversoiksi. Pitkäversot eli pitkähaarat kasvavat suhteellisen nopeasti ja haarautuvat uusiksi versoiksi. Lyhytversot eli lyhythaarat kehittyvät silmuina pitkäversojen lehtihankoihin. Ne kasvavat hitaasti ja kasvattavat vain muutaman lehden vuosittain. Lyhytversot voivat joskus kehittyä pitkäversoiksi, kun taas pitkäversojen kasvu saattaa hidastua lyhytverson kasvutapaa muistuttavaksi. Puun talvehtivat silmut ovat puikeita ja väriltään keltaruskeita.
Lehdet ovat viuhkamaiset ja suonitukseltaan halkihaaraiset. Lyhytversoissa ja pitkäversojen tyviosissa kasvavat lehdet ovat yleensä aaltoilevan ehytlaitaisia tai heikosti kaksiliuskaisia. Pitkäversojen kärkiosien lehdet ovat yleensä syvän loven jakamina selvästi kaksiliuskaisia. Lehdet ovat 2–10 senttimetriä pitkiä ja 2–12 senttimetriä leveitä. Ilmaraot sijaitsevat lehtien alapinnoilla. Neidonhiuspuu on kesävihanta ja talvehtii lehdettömänä. Lehtien syysväritys on kirkkaankeltainen.
Neidonhiuspuu on kaksikotinen, joten hedelehdet ja emilehdet muodostuvat eri puuyksilöihin. Hedeyksilöiden hedelehdet muodostavat norkkomaisia kierteisiä käpyjä, jotka kehittyvät lyhytversojen lehtihankoihin. Paljaat siemenaiheet kehittyvät kaksittain lyhytversojen lehtihangoissa kasvavien pitkävartisten emilehtien kärkiin. Neidonhiuspuu on tuulipölytteinen. Pölytys tapahtuu maalis-huhtikuussa.
Siemenet ovat soikeita, 2,3–2,7 senttimetriä pitkiä ja 1,9–2,3 senttimetriä leveitä. Ne kehittyvät yhden kasvukauden aikana ja ovat kypsiä syys-lokakuussa. Siementä ympäröi paksu siemenkuori. Siemenkuoren uloin kerros on mehevä ja siemenet siten muistuttavat monien koppisiemenisten hedelmiä. Kuoren sisempi kerros on kova. Siemenkuoren ulkopinta on vahapintainen ja väriltään keltainen. Siemenkuori on voimakastuoksuinen varsinkin siementen pudottua maahan. Hajua pidetään yleensä epämiellyttävänä ja tämän vuoksi siemeniä tuottavia emipuita usein vältetään käyttämästä puistopuina.
Levinneisyys ja elinympäristö
Neidonhiuspuun uskotaan olevan kotoperäinen kaakkoisessa Kiinassa, mutta ei ole varmaa onko aidosti luonnonvaraisia kantoja jäljellä enää ollenkaan. Ainoa tunnettu usein luonnonvaraisena pidetty kanta kasvaa Zhejiangin maakunnan Xitianmuvuorella. Alueella on ollut runsaasti ihmisasutusta jo yli tuhannen vuoden ajan, ja neidonhiuspuut saattavat olla istutusperäisiä.
Neidonhiuspuu kasvaa luonnossa yleensä joenrannoilla ja rinteillä. Puuta kasvaa myös harvakseltaan lehtipuuvaltaisissa sekametsissä. Se viihtyy happamilla, hyvin vettä läpäisevillä lössimailla.
Käyttö
thumb|Bonsaiksi kasvatettu neidonhiuspuu Neidonhiuspuuta kasvatetaan koristepuuna lähes kaikkialla lauhkeilla ja subtrooppisilla ilmastoalueilla. Sen ajatellaan soveltuvan hyvin puistojen tai kadunvarsien istutuspuuksi, koska se kestää hyvin ilmansaasteita, suolaisuutta ja tuholaisia. Lajia on kasvatettu laajasti varsinkin Itä-Aasiassa satoja vuosia, ja etenkin buddhalaisten temppeleiden puutarhoissa on usein erittäin vanhoja yksilöitä. Neidonhiuspuita on istutettu temppelirakennusten väleihin, koska ne palavat huonosti. Laji on hyvin suosittu myös subtrooppisten ja lauhkeiden alueiden kasvitieteellisissä puutarhoissa. Lontoon Kew Gardensissa sijaitsee Euroopan vanhin ja suurin neidonhiuspuu. Niinkin pohjoisessa kuin Helsingin yliopiston kasvitieteellisessä puutarhassa on useita neidonhiuspuita. Siellä suurin ulkona ilman talvisuojausta kasvava puu on viitisen metriä korkea. Koska neidonhiuspuu kestää suhteellisen hyvin leikkaamista, sitä kasvatetaan paljon bonsaina.
Saga Eriksson
thumb|Saga Eriksson ja Aku Ahjolinna, 2019
Saga Maj-Lis Eriksson, oik. Ahjolinna (s. 13. syyskuuta 1939 Helsinki) on suomalainen balettitanssija ja balettipedagogi. Hän oli Kansallisbaletin tanssija vuodesta 1955 ja baletinopettaja vuodesta 1968.
Neidonhiuspuu
Käyttö
Neidonhiuspuun siemeniä syödään Kiinassa paistettuina, paahdettuina ja keitettyinä varsinkin pääskysenpesäkeiton kera. Japanissa siemenistä tehdään chawanmushi-nimistä kastiketta. Ruoaksi valmistettavista siemenistä tavallisesti poistetaan siemenkuoren pehmeä uloin kerros, jonka jälkeen niitä höyrytetään, kunnes sisempi kova siemenkuoren osa aukeaa. Tämän jälkeen siemenen ydin voidaan valmistaa ja tarjoilla halutulla tavalla. Siemeniä pidetään hyvänä niasiinin eli B3-vitamiinin, proteiinin ja tärkkelyksen lähteenä.
Alexander von Wulffert
Alexander von Wulffert (19. kesäkuuta 1790 Viipuri – 9. joulukuuta 1855 Helsinki ) oli suomalainen opettaja ja sanomalehtimies, joka toimi Postihallituksen pääjohtajana eli ”postitirehtöörinä” vuosina 1833–1855. Hänet tunnettiin myös kielenkääntäjänä ja runoilijana.
Neidonhiuspuu
Kulttuuri
pienoiskuva|upright|Goethen alkuperäiskäsikirjoitus Ginkgo Biloba -runoon. Neidonhiuspuuta on kauan arvostettu itäisessä Aasiassa. Nykyisin se on usean Japanin prefektuurin nimikkopuu, ja sen lehti on Tokion prefektuurin tunnus.
Alexander von Wulffert
Elämä
Isänsä puolelta viipurinsaksalaiseen sukuun kuulunut Wulffert opiskeli Viipurin lukiossa ja vuodesta 1808 Tarton yliopistossa. Hän työskenteli opettajana Lappeenrannassa 1809–1811 ja Viipurissa vuosina 1811–1813. Turun Akatemiassa Wulffert opiskeli 1816–1820 ja toimi samaan aikaan kieltenopettajana. Ennen postitirehtööriksi nimittämistään hän työskenteli muun muassa virkamiehenä Suomen valtiosihteerinvirastossa ja Pietarissa ilmestyneen saksankielisen St. Petersburgische Zeitung -sanomalehden toimittajana 1826–1833. Joidenkin lähteiden mukaan hän olisi ollut myös Viron- ja Liivinmaan oikeuskollegion notaari.
Neidonhiuspuu
Kulttuuri
Neidonhiuspuuta on arvostettu sekä buddhalaisuudessa että kungfutselaisuudessa. Tämän vuoksi lajia on istutettu laajalti varsinkin temppelien ja luostarien läheisyyteen itäisessä Aasiassa.
Alexander von Wulffert
Elämä
Postihallituksen johtajana Wulffert jatkoi edeltäjänsä Gustaf Wilhelm Ladaun aloittamaa kirjesensuuria, joka herätti runsaasti arvostelua. Heidän aikakaudellaan käytännössä kaikki posti tutkittiin ja epäilyttävät lähetykset ilmoitettiin Suomen kenraalikuvernöörille. Krimin sodan aikana venäläismielinen Wulffert toimi alullepanijana niin sanotussa ”Tamelanderin jutussa”. Sen yhteydessä paljastettiin Ruotsista käsin toimineita venäläisvastaisia suomalaisia, joista tunnetuin oli runoilija Emil von Qvanten. Hänen johtajakaudellaan luovuttiin jo Ruotsin vallan aikana 1600-luvulla luodusta postitalonpoikajärjestelmästä ja aloitettiin siirtyminen kohti nykymuotoista postinkulkua. Wulffert teki myös aloitteen Suomen ensimmäistä postimerkeistä, jotka julkaistiin hänen kuolemansa jälkeen vuonna 1856.
Valtioneuvoksen arvonimi Wulffertille myönnettiin 1836 ja todellisen valtioneuvoksen arvonimi 1854. Hänet aateloitiin hieman ennen kuolemaansa heinäkuussa 1855. Wulffert kuoli sydänkohtaukseen kotonaan Helsingissä vielä saman vuoden joulukuussa. Toimintansa takia Wulffert oli suomenmielisten ja ruotsinkielisten skandinavistien vihaama. Esimerkiksi Helsingin yliopiston kirjastonhoitajana toiminut Sven Gabriel Elmgren kutsui hänen kuolemaansa ”ilouutiseksi”.
Neidonhiuspuu
Kulttuuri
Johann Wolfgang von Goethe kirjoitti 1815 neidonhiuspuun lehdestä runon Ginkgo Biloba. Hän kirjoitti sen silloiselle rakastetulleen Marianne von Willemerille ja kaksijakoinen lehti symboloi heidän ystävyyttään.
Lurensin kesäteatteri
thumb|Lurensin kesäteatteri Lurensin kesäteatteri on kesäteatteri Pernajassa Loviisassa. Östra Nylands Ungdomsförbundin ylläpitämässä ruotsinkielisessä teatterissa on 463 hengen pyörivä katsomo. Teatteri aloitti toimintansa vuonna 1958.
Alexander von Wulffert
Kääntäjä ja kirjailija
Pietarin vuosinaan kolmikielinen Wulffert käänsi saksaksi runsaasti venäjän- ja ruotsinkielistä kirjallisuutta, kuten Vasili Žukovskin, Aleksandr Puškinin, Aleksei Homjakovin ja Ivan Krylovin tuotantoa. Wulffert oli ensimmäinen Puškinin merkittävimpiä teoksia saksaksi kääntänyt. Vuonna 1820 ilmestyi hänen ruotsiksi kääntämänsä saksalaisen kirjailijan Fanny von Tarnowin Pietaria käsittelevä matkakertomus Bref öfver St. Petersburg. Turussa painettu kirja oli ensimmäinen Suomessa julkaistu teos, joka kertoi uudesta valtakunnanpääkaupungista.
Human (Christina Perrin kappale)
Human on yhdysvaltalaisen laulaja-lauluntekijä Christina Perrin kappale, joka julkaistiin 18. marraskuuta 2013 Perrin toisen studioalbumin, Head or Heart, ensimmäisenä singlenä.
Alexander von Wulffert
Kääntäjä ja kirjailija
Lukuisten käännösten lisäksi Wulffert kirjoitti itse muun muassa romantiikkaa edustaneita runoja. Niitä julkaistiin enimmäkseen St. Petersburgische Zeitung -sanomalehdessä, mutta vuonna 1822 ilmestyi Riiassa Wulffertin ja baltiansaksalaisen professorin Otto von Huhnin yhteinen yli 200-sivuinen runokokoelma. Vuonna 1828 Wulffert kirjoitti tekstin kantaatteihin, jotka kertoivat keisarinna Maria Fjodorovnan kuolemasta ja Pyhän Pietarin ja Paavalin kirkon 100-vuotisjuhlasta.
Human (Christina Perrin kappale)
Kuten monet muutkin Perrin kappaleista, "Human" on power pop-balladi, joka rakentuu pianomelodian ympärille ja esittelee Perrin ääntä. Kappaleessa Perri laulaa ihmisen haavoittuvaisuudesta. Kriitikot antoivat singlelle pääosin myönteistä palautetta, kehuen sen sanomaa ja radioon sopivuutta.
Lurensin kesäteatteri
Teatteri on toiminut vuodesta 1964 Lurensin kartanon alueella, jossa sillä on vuonna 2000 valmistunut huoltorakennus Löjtnantsgården. Kartanon on kunnan omistuksessa.
Alexander von Wulffert
Kääntäjä ja kirjailija
Suuriruhtinas Konstantin Pavlovitš Romanovin kuoltua vuonna 1831 Helsingin yliopisto sai Wulffertin ja Romanovin viipurilaislähtöisen kirjastonhoitajan Nikolaj Schmidtin ansiosta lahjoituksena hänen laajan kirjakokoelmansa.
Perhe
Alexander Wulffert avioitui vuonna 1834 Antoinette Gustava Lovisa von Schantzin (1814–1911) kanssa. Heidän poikansa oli kenraalimajuri Mikael von Wulffert, jonka kuoltua 1894 Wulffertin miespuolinen suku sammui. Tytär Natalia (1815–1881) oli amiraali Fredrik Nikolai Nordmannin puoliso. Kenraalimajuri Johannes Wulffert oli Alexander von Wulffertin veli.
Human (Christina Perrin kappale)
Elliot Sellersin ohjaama musiikkivideo julkaistiin YouTubessa 3. tammikuuta 2014. Videolla Perri esittää robottia, joka kappaleen loppua kohti muuttuu ihmiseksi.
"Human" oli Perrin kolmas kappale, joka pääsi Billboard Hot 100 -listan neljänkymmenen parhaan joukkoon.
Årjängin kunta
thumb|right|250px|Årjängin alueella sijainneet pitäjät. thumb|right|250px|Värmlannin läänin kunnat ennen 1970-luvun kuntauudistusta. thumb|right|250px|Auringonlasku [[Foxen-järvellä Ruotsin ja Norjan rajalla.]] thumb|right|250px|Ruotsin ja Norjan välinen rajakivi.
Årjängin kunta on Värmlannin läänissä sijaitseva Ruotsin kunta. Maakuntajaossa se kuuluu Värmlantiin ja Dalslandiin. Kunnan keskustaajama on Årjäng.
Kunnan maapinta-ala on 1 409,44 neliökilometriä (1.1.2016) ja asukasluku 9 942 henkeä (31.12.2021).
Lännessä kunta rajoittuu Norjaan, jonne on keskustaajamasta matkaa 30 kilometriä. E18-tie kulkee kunnan halki matkallaan Oslosta Tukholmaan.
Enimmillään Årjängin väkiluku oli lähes 20 000 henkeä vuonna 1870. Tämän jälkeen väkiluku lähti laskuun, mutta 1970-luvulta lähtien se on ollut noin 10 000 asukasta.
Kunnassa sijaitsevat muinaisjäännöksiksi luokitellut Värmlannin kalliomaalaukset.
Kuntajaon kehitys
Vuonna 1924 Silbodalin maalaiskuntaan perustettiin Årjängin taajaväkinen yhdyskunta. Vuonna 1941 tämä taajama-alue erotettiin kunnasta Årjängin kauppalaksi.
Vuoden 1952 kuntauudistuksessa alueelle perustettiin neljä "suurkuntaa":
Vuonna 1971 Sillerud ja Holmedal liitettiin kauppalaan, josta tuli kunta Ruotsin siirtyessä yhteen kuntamuotoon. Vuonna 1974 kunta sai nykyiset rajansa, jolloin Töcksmark liitettiin siihen.
Vaakuna
Årjängin nykyinen vaakuna luotiin kuntauudistuksen jälkeen ja rekisteröitiin Patentti- ja rekisterihallituksessa vuonna 1974. Aikaisemmista kunnista vain Årjängin kauppalalla ja Töcksmarkin maalaiskunnalla oli vaakunat. Molemmat vaakunat perustuivat Nordmarkin kihlakunnan sinettiin, jossa esiintyi karhu. Nykyinen kuntavaakuna on yhdistelmä näistä kahdesta vaakunasta:
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 46 Suomessa syntynyttä, mikä vastasi 0,5 prosenttia kunnan väestöstä. Saman ajankohdan tietojen mukaan 11,2 prosenttia kuntalaisista oli syntynyt Norjassa, johon kunta rajoittuu.
Vielä vanhempien vuoden 1984 lopun tietojen mukaan 8,7 prosenttia kunnan asukkaista oli ulkomailla syntyneitä. Tuolloin kunnassa asui 43 Suomessa syntynyttä, mikä vastasi 0,4 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 157 715 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 112 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Taajamat
Kunnassa on 2 taajamaa, joiden osuus kunnan väestöstä vuoden 2010 lopussa oli 44,5 prosenttia. Taajamien ulkopuolella asui tuolloin 5 469 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Gustavsfors kuuluu osin myös Bengtsforsin kuntaan.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Årjängin kunnanvaltuustossa vuodesta 1973 lähtien.
Årjängin kaksi suurinta puoluetta ovat 1970-luvulta nykypäivään asti olleet Sosialidemokraatit ja Keskustapuolue.
Piirit
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
AMP-deaminaasi
thumb|250px|Malli [[lituruohon (Arabidopsis thaliana) AMP-deaminaasista]] AMP-deaminaasi eli adenosiinimonofosfaattideaminaasi, adenylaattideaminaasi tai myoadenylaattideaminaasi on entsyymi, joka katalysoi AMP-molekyylin hydrolysoitumista IMP-molekyyliksi ja ammoniakiksi. Entsyymi on tärkeä puriininukleotidien aineenvaihdunnassa.
Toiminta
Ihmisellä tiedetään neljä AMP-deaminaasin isoentsyymiä. M-isoentsyymiä esiintyy lihaksistossa, L-isoentsyymiä maksassa ja aivoissa ja kahta muotoa E1 ja E2 erytrosyyteissä.
Entsyymi ei ole aktiivinen lihasten ollessa levossa, mutta aktivoituu lihasten pH:n laskiessa ja ATP/AMP-suhteen pienentyessä. Nämä molemmat ilmenevät lihasrasituksen yhteydessä. Lihasrasituksen aikana entsyymi sitoutuu lihasten myosiiniin. Entsyymin katalysoimassa reaktiossa vesi toimii nukleofiilinä ja hyökkää adenosiinimonofosfaatin pyrimidiinirenkaaseen. Tämän jälkeen tapahtuu protoninsiirto vedeltä aminoryhmällä, joka poistuu ammoniakkina. Reaktiota edistävät sinkki-ionit, jotka tekevä vedestä nukleofiilisemman. Adenosiinitrifosfaatti toimii AMP-deaminaasin allosteerisenä aktivaattorina ja entsyymissä on sille sitoutumiskohta. Guanosiinitrifosfaatti ja fosfaatti-ioni ovat AMP-deaminaasin allosteerisia inhibiittoreita.
AMP-deaminaasi on muodostaa yhdessä kahden muun entsyymin, adenylosukkinaattisyntaasin ja adenylosukkinaattilyaasin, kanssa puriininukleotidisyklin. Entsyymin tehtävä on poistaa lihasrasituksen seurauksena muodostuvaa adenosiinimonofosfaattia. Entsyymin tuottama ammoniakki toimii fosfofruktokinaasi-1:n aktivaattorina ja täten stimuloi glykolyysiä. Myös IMP-konsentraation kasvu voi aktivoida glykogeenifosforylaasin toimintaa.
AMP-deaminaasin puutos
Eräs autosomaalisesti ja resessiivisesti periytyvä mutaatio aiheuttaa AMP-deaminaasin tuotannon vähäisyyttä. Tämä mutaatio on noin prosentilla valkoihoisesta väestöstä. AMP-deaminaasin puutos ilmenee lihaksien voimakkaana kipeytymisenä ja väsymisenä rasituksen jälkeen. Entsyymin vähäisyyden arvellaan olevan eräiden muiden neuromuskulaaristen sairauksien perustana. Maksassa esiintyvän AMP-deaminaasin isoentsyymin puute voi aiheuttaa kihtiä.
Mischa Elman
Mischa Elman (21. tammikuuta 1891 Talnoje – 1967) oli venäläis-yhdysvaltalainen, juutalaissukuinen viulutaiteilija, joka tuli tunnetuksi ihmelapsena opiskellessaan Odessassa ja Pietarissa ja asettui sitten asumaan Yhdysvaltoihin.
Mischa Elman sai ensimmäiset viuluoppinsa isältään Saulilta ja aloitti kuusivuotiaana Odessan musiikkiakatemiassa. Vuonna 1902 hänet hyväksyttiin Leopold Auerin oppilaaksi Pietarin konservatorioon ja hän sai erityisluvan keisarilta asettua kaupunkiin asumaan, vaikka se oli juutalaisilta kiellettyä. Elman esiintyi vuodesta 1904 ja loi mainetta ihmelapsena muun muassa Berliinissä 1904, Lontoossa 1905 ja New Yorkissa 1908. Suomessa Elman esiintyi ensimmäisen kerran jo kymmenvuotiaana.
Elman asettui asumaan Yhdysvaltoihin, josta käsin hän konsertoi ympäri maailmaa. Hän sai Yhdysvaltain kansalaisuuden 1923.
Elman myös sävelsi muun muassa kevyen oopperan ja teki useita viulusovituksia muiden säveltäjien teoksista.
Amerikan Suomalainen
Amerikan Suomalainen voi tarkoittaa seuraavia asioita:
Rory O’Connor
pienoiskuva|Rory O’Connor vuonna 1922. Rory O’Connor (1883 Dublin – 8. joulukuuta 1922 Dublin) oli irlantilainen aktivisti ja Irlannin tasavaltalaisarmeijan (IRA) upseeri. Hänen johtamansa Dublinin oikeustalon valtaus viime kädessä johti Irlannin sisällissodan puhkeamiseen kesäkuussa 1922.
O’Connor opiskeli University College Dublinissa ja työskenteli vuosina 1911–1915 rautatieinsinöörinä Kanadassa, jossa hän liittyi Irlannin itsenäisyyttä ajaneeseen feeniläisliikkeeseen. Hän osallistui vuoden 1916 pääsiäiskapinaan ja hänen sanottu myös olleen ennen kapinan alkua väärentämässä odotettavissa olleista pidätyksistä vihjannutta asiakirjaa (nk. Castle document), jolla maltillisia pyrittiin houkuttelemaan ryhtymään kapinaan. Kapinan jälkeen hän oli vangittuna. O’Connorista tuli vuonna 1918 IRA:n insinööritoimen johtaja ja Irlannin itsenäisyyssodan aikana 1919–1921 hän johti Englannin alueella tehtyjä iskuja, joihin kuului muun muassa järjestettyjä vankilapakoja ja terroristisia pommi-iskuja.
Leijona (täsmennyssivu)
Leijona on eräs suuri kissaeläin. Sanalla voidaan viitata myös seuraaviin asioihin:
Marika Kaarna
Marika Kaarna (s. 1966 Helsinki) on suomalainen taidemaalari. Hän opiskeli Kuvataideakatemiassa vuosina 1985–89. Hän on järjestänyt muun muassa useita yksityisnäyttelyitä Helsingin Galleria Heinossa. Vuonna 2013 hän jakoi yksityisnäyttelyn Petri Hytösen kanssa Heinäveden kulttuurikirkolla ja vuosina 2017–18 Porvoon Taidetehtaalla Jenni Tuomisen kanssa. Yhteisnäyttelyihin Kaarna on osallistunut paitsi Suomessa, myös Ruotsissa, Ranskassa, Brasiliassa, Australiassa ja Italiassa.
Kaarnan töitä kuuluu useisiin julkisiin kokoelmiin, joiden omistajiin kuuluvat Suomen valtio, Porvoon kaupunki ja Helsingin kaupungin taidemuseo. Taiteilijalle myönnettiin vuonna 1989 Art Anna -palkinto.
Jason David Frank
Elämäkerta
Frank syntyi 4. syyskuuta 1973 Kaliforniassa. Frank kiinnostui nuorella iällä kamppailulajeista. Hän alkoi harrastamaan karatea 4-vuotiaana ja sai 12-vuotiaana mustan vyön, jonka myötä hän ryhtyi myöhemmin opettamaan karatea muille lapsille. Frakin valmistuttua Bonita High Schoolista 1991, hän päätti ostaa yhdessä silloisen tyttöystävänsä kanssa The Red Dragon -karatekoulun, jossa hän loi oman itsepuolustuslajinsa, Toso Kune Do:n.
Frankilla on 7. dan-asteen musta vyö ja hän omistaa Rising Sun Karate Academy- kamppailulaji koulun, jolla on useita toimipisteitä ympäri Yhdysvaltoja. Frank on harjoitellut Shotokanin lisäksi myös muita karaten tyylisuuntia, muun muassa Wado-ryuta. Näiden myötä hän kehitti oman tyylisuuntansa nimeltä Toso Kune Do, joka tarkoittaa englanniksi "Way of the Fighting Fist".
Näyttelijänä
Frankin näyttelijän ura sai alkunsa vuonna 1993, kun eräs agentuuri etsi uusia näyttelijöitä, jotka osaisivat karatea. Eräs agenteista vieraili The Red Dragon -karatekoulussa ja halusi edustaa Frankia, mutta vaati, että tämä leikattaisi pitkät hiuksensa. Frank leikkasi hiuksensa lyhyemmäksi ja matkasi seuraavan kerran kohti agentuuria, jotka eivät kuitenkaan ehtineet keskustella asiasta ollessaan kiireisiä kuvatessaan Coca Cola -mainosta. He kuitenkin antoivat Frankille Mighty Morphin Power Rangers -televisiosarjan käsikirjoituksen Rangerin roolia varten, sekä osoitteen.
Koe-esiintymisen jälkeen hän sai soiton takaisin ja matkusti Saban Entertainmentin seuraavaan koe-esiintymiseen, jossa oli hänen lisäkseen kymmenen naista. Roolina olikin Keltainen Ranger, jota varten muun muassa Thuy Trang oli koe-esiintymässä. Frank palkattiin sarjaan 10 jakson ajaksi. Hän esitti sarjassa Tommy Oliveria, joka toimi aluksi pahana Vihreänä Rangerina ja sittemmin liittyi kuudenneksi jäseneksi Power Rangers -ryhmään. Frankin poistuttua sarjasta fanit kirjoittivat FOXille noin 10 senttimetriä paksun vetoomuksen, jossa he pyysivät palauttamaan hänen esittämänsä hahmon Tommy Oliverin takaisin sarjaan. Alun perin hänen tarkoituksensa oli esittää toisessa Sabanin tuottamassa sarjassa VR Troopersissa, päähenkilöä Ryan Steelea ja näyttelijä Brad Hawkinsin oli tarkoitus esittää Frankin roolia Mighty Morphin Power Rangers -sarjassa. Fanien vetoomuksen vuoksi kaksikon roolit vaihtuivat ja Frank palasi takaisin sarjaan.
Sittemmin ensimmäisen sarjan jälkeen Frank on tehnyt eniten esiintymisiä Power Rangers -sarjoissa myös jaksomäärissä. Sarjoihin kuuluvat Mighty Morphin Power Rangerin lisäksi Zeo, Turbo, Wild Force ja Dino Thunder. Wild Forcessa hän teki sarjan kymmenvuotisjuhlassa erikoisesiintymisen jaksossa "Forever Red" yhdessä Austin St. Johnin kanssa. Dino Thunderiin hän päätyi päärooliin monen vuoden jälkeen Douglas Sloanin kautta, jonka kanssa hän työskenteli aikaisemmin muun muassa Power Rangers Zeossa. Lisäksi Frank esiintyi molemmissa elokuvissa Power Rangers ja Power Rangers turbovaihteella. Hän on myös näytellyt eniten erivärisiä Rangereita, kuten vihreää, valkoista, mustaa ja kaksi kertaa punaista.
Power Rangersin jälkeen Frank keskittyi työskentelemään karatekoulunsa parissa. Hän esiintyi vielä satunnaisesti elokuvissa, kuten vuonna 2007 Fall Guy: The John Stewart Storyssa ja The Junior Defendersissä sekä vuonna 2010 The One Warriorissa.
Vapaaottelu
Pitkään karatea harrastanut Frank ryhtyi myöhemmin vuonna 2006 harrastamaan myös thainyrkkeilyä. Hän otteli kaksi näytösottelua, jotka päättyivät tyrmäysvoittoon. Vuotta myöhemmin Frank kiinnostui vapaaottelusta ja ryhtyi harjoittelemaan brasilialaista jujutsua. Hänellä on purppura vyö, joka on kolmanneksi korkein vyöarvo. Frankin ensimmäinen ottelu oli määrä otella 23. kesäkuuta 2007 Ron McMastersia vastaan. Frank kuitenkin kieltäytyi ottelemasta, kun tapahtuma muutettiin vapaaottelusta nyrkkeilyyn. Hän ei myöskään pitänyt promoottorin tavasta mainostaa hänen Power Rangers -rooliaan.
Frank julkisti 21. elokuuta 2009 tehneensä sopimuksen SuckerPunch Entertainmentin kanssa, joka on erikoistunut markkinointi- ja hallintoyhtiö vapaaottelun parissa. Hän ryhtyi harjoittelemaan UFC-ottelija Melvin Guillardin kanssa. Frank aloitti vapaaottelemisen aluksi amatööritasolla ja otteli lopulta ensimmäisen ammattilaisottelunsa Jonathon Mackia vastaan 30. tammikuuta 2010. Hän voitti ottelun luovutuksella ensimmäisessä erässä. Frank otteli vielä vuoden aikana kolme ottelua, jotka hän voitti. Myöhemmin Frank ilmoitti Facebook-fanisivuillaan ottelevansa ensimmäistä kertaa ammattilaisottelussa 4. elokuuta 2010 Houstonissa Jose Roberto Vasquezia vastaan. Frank voitti myös ottelun 46 sekunnissa.
Yksityiselämä
Frank oli naimisissa Shawna Frankin kanssa vuosien 1994–2001 aikana ja heillä on kaksi poikaa, Jacob ja Hunter. Frank meni myöhemmin uudelleen naimisiin nykyisen vaimonsa Tammie Frankin kanssa. Heillä on yksi tytär, Skye.
Hänellä oli myös vanhempi veli, joka menehtyi vuonna 2001 ollessaan 29-vuotias.
Nadia Murad
Nadia Murad Basee Taha (, ; s. 1993 Kojo, Irak) on Irakin jesideihin kuuluva ihmisoikeusaktivisti. Isis sieppasi hänet elokuussa 2014, ja hänet pakotettiin seksiorjaksi usealle miehelle. Hän onnistui pakenemaan kolmen kuukauden päästä, ja seuraavana vuonna hän pääsi pakolaisena Saksaan. Murad on sen jälkeen toiminut kansainvälisesti kansanmurhan ja ihmiskaupan uhrien puolesta. Hän on YK:n huumausaine- ja rikosasioidentoimiston hyvän tahdon lähettiläs, ja hänet on palkittu muun muassa Saharov-palkinnolla ja Nobelin rauhanpalkinnolla.
Perhe
Nadia Murad kasvoi suuressa jesidiperheessä. Hänellä oli kahdeksan veljeä ja kaksi siskoa. Perheen isä kuoli vuonna 2003, ja Nadia oli erityisen läheinen vanhimman veljensä kanssa. Perhe asui Kojossa pienessä talossa ja kasvatti viljaa sekä kotieläimiä. Lukioikäisenä Nadia suunnitteli valmistuttuaan perustavansa kauneussalongin.
Vankeus ja pako
Isis valtasi 14. elokuuta 2014 Muradin kotikylän Kojon. Jesidit olivat Isisin kansanmurhan kohteena, koska järjestö piti jesidejä vääräuskoisina polyteisteinä. Taistelijat käskyttivät 15. elokuuta kyläläiset paikalliselle koululle. He erottivat miehet naisista ja tappoivat miehet kylän laitamilla. Ammuttuihin kuului myös viisi Muradin veljistä sekä hänen äitinsä. Ennen Isisin tuloa osa jesidiperheistä oli kuitenkin ehtinyt paeta ja jättää kotinsa.
Jesidinaisia pahoinpideltiin ja pakotettiin Isisin seksiorjiksi. Taistelijat ostivat naisia, raiskasivat heitä ja lopulta kyllästyttyään laittoivat takaisin myyntiin. Murad oli kolmen kuukauden aikana usean miehen omistuksessa. Hän oli jo todella heikossa kunnossa, kun eräs mosulilainen autonkuljettaja osti hänet. Mies ei ilmeisesti uskonut Muradin pystyvän enää pakenemaan ja unohti lukita ovensa jätettyään hänet yksin kotiinsa. Murad pakeni talosta ja pystyi niqabissa hyvin soluttautumaan katukuvaan. Hän uskaltautui tuntemattoman perheen ovelle. Muslimiperhe auttoi hänet pois Mosulista.
Murad pääsi Mosulista Dahukin pakolaisleirille, johon myös hänen siskonsa pääsivät myöhemmin. Karulta pakolaisleiriltä Murad muutti seuraavana vuonna siskojensa kanssa Saksaan. Saksaan hänet johdatti Baden-Württembergin osavaltion aloittama kampanja, jossa tarjottiin turvapaikkaa Isisin väkivaltaisuuksista selvinneille, joista useimmat olivat jesidinaisia ja -lapsia.
Aktivismi
thumb|vasen|Murad puhumassa [[Global Citizen Festivalilla 2017.]] Murad todisti joulukuussa 2015 kokemuksistaan YK:n turvallisuusneuvoston ensimmäisessä ihmiskauppaa käsitelleessä kokouksessa. YK:n huumausaine- ja rikosasioidentoimisto UNODC nimesi hänet syyskuussa 2016 ensimmäiseksi ihmiskaupan uhrien ihmisarvon hyvän tahdon lähettilääksi. Lähettiläänä hän osallistuu maailmanlaajuisesti ja paikallisesti ihmiskaupan uhrien puolesta puhumiseen.
Euroopan neuvoston parlamentaarinen yleiskokous myönsi lokakuussa 2016 Muradille Václav Havel -ihmisoikeuspalkinnon ja Euroopan parlamentti joulukuussa 2016 Saharov-palkinnon. Marraskuussa 2018 hänelle myönnettiin Nobelin rauhanpalkinto.
Murad on kirjoittanut kokemuksistaan muistelmat. Viimeinen tyttö julkaistiin vuonna 2017.
Talkameltit
Talkameltit eli australiankuoreet (Retropinnidae) on kuorekalojen lahkoon kuuluva kalaheimo. Talkameltit ovat pienehköjä, hopeakylkisiä ja rasvaevällisiä kaloja, jotka elävät Australian ja Uuden-Seelannin sisä- ja murtovesissä.
Talkameltit jaetaan kahteen alaheimoon, kolmeen sukuun ja viiteen tai kuuteen eri lajiin.
Cazères
thumb|250px|Cazères'n keskustaa Cazères on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2005 oli 3 786. Cazères'n pinta-ala on 20 km².
Johannes Elmblad
pienoiskuva|Johannes ElmbladJohannes Vilhelm Samuel Elmblad (1853–1910) oli ruotsalainen oopperalaulaja. Elmbladin ääniala oli basso. Hän opiskeli laulua Berliinissä 1874–1878 Julius Stockhausenin johdolla, minkä jälkeen lauloi oopperassa ja konserteissa sekä Australiassa, Amerikassa että Euroopan maissa. Bayreuthin musiikkijuhlilla hänellä oli monta tärkeää bassoroolia. Vuosina 1897–1902 Elmblad oli Tukholman oopperan laulaja ja näyttämöohjaaja, minkä jälkeen siirtyi taas pois kotimaastaan ja oli samoissa tehtävissä ulkomailla, muun muassa Leipzigissa vuodesta 1906. Elmblad saavutti mainetta ainakin Wagner-laulajana.
Carl Edvard af Heurlin
Carl Edvard Heurlin, aateloituna vuodesta 1840 af Heurlin (25. maaliskuuta 1790 Jämsä – 15. joulukuuta 1844 Helsinki) oli suomalainen senaattori ja valtioneuvos.
Heurlinin vanhemmat olivat Jämsän kirkkoherra Samuel Niklas Heurlin (1740–1814) ja Elisabet Sofia Heinricius. Hän kävi Porvoon lukiota, pääsi ylioppilaaksi 1808 ja suoritti Turun akatemiassa tuomarintutkinnon 1810. Heurlin sai varatuomarin arvon 1815, kihlakunnantuomarin arvonimen 1817 ja laamannin arvonimen 1826.
Heurlin oli Turun hovioikeudessa ylimääräisenä notaarina 1812–1814, kanslistina 1814–1817 ja ylimääräisenä viskaalina 1817. Hän oli Suomen senaatin valtiovaraintoimituskunnan apulaisesittelijäsihteerinä 1817–1822. Heurlin oli samalla Turun hovioikeudessa notaarina 1818–1822 ja varakanneviskaalina 1822. Hän oli Turun ja Porin läänin lääninsihteerinä 1822–1839 ja Viipurin hovioikeuden hovioikeudenneuvoksena 1839–1840. Heurlin oli viimeksi senaatin talousosaston jäsenenä ja valtiovaraintoimituskunnan päällikön apulaisena 1840–1844. Hän sai valtioneuvoksen arvon 1843.
Montpeyroux
Montpeyroux voi tarkoittaa seuraavia:
Tunturikarhunsammal
Tunturikarhunsammal (Polytrichastrum sexangulare) on pohjoisessa esiintyvä kenttäkerroksien pystykasvuinen lehtisammallaji. Se kuuluu Polytrichaceae-heimoon ja vuorikarhunsammalten sukuun. Läheltä katsottuna tunturikarhunsammal näyttää pikkuruisilta männyn taimilta. Yleisväriltään se on ruskeanvihreä. Tunturikarhunsammal kasvaa muutaman senttimetrin korkuiseksi.
Tunturikarhunsammalta esiintyy ainoastaan Peräpohjolassa, Metsä-Lapissa ja Tunturi-Lapissa. Peräpohjolassa ja Metsä-Lapissa se on alueellisesti uhanalainen. Valtakunnallisessa uhanalaisuusluokittelussa tunturikarhunsammal on elinvoimainen. Sirppiahmansammal (Kiaeria falcata) on tunturikarhunsammalen seuralaislaji.
Itiöpesäkkeet ovat harvinaisia, ja jos niitä löytyy, ne ovat pieniä. Tunturikarhunsammal on kaksikotinen.
John Eliot
pienoiskuva|John Eliot John Eliot (1604–1690) oli englantilainen pappi ja lähetyssaarnaaja. Eliot toimi aluksi brittisiirtolaisten pappina, mutta vuodesta 1646 hän teki lähetystyötä intiaanien parissa. Hän käänsi Raamatun massachusettin kielelle ja koulutti intiaaneja. Eliotia kutsutaankin "intiaanien apostoliksi". Hän oli ruotsalaisen Johannes Campaniuksen jälkeen ensimmäinen intiaanien parissa toiminut lähetyssaarnaaja
HMS Royal Charles (1673)
Royal Charles oli Englannin kuninkaallisen laivaston vuonna 1673 vesillelaskettu 100-tykkinen kolmikantinen ensimmäisen luokan linjalaiva.
Valmistus
Sir Anthony Deanen suunnittelema alus tilattiin 26. huhtikuuta 1671 Portsmouthin telakalta, jossa rakennustöistä vastasi Anthony Deane syyskuuhun 1672 ja sen jälkeen Daniel Furzer. Se laskettiin vesille maaliskuussa 1673.
Palvelus
Aluksen päällikkönä oli 24. huhtikuuta 1678 John Rogers, joka oli tehtävässä 29. elokuuta asti. Alus oli vara-amiraali Sir John Kempthornen lippulaivana Kanaalissa. 1680-luvun alussa alus oli Portsmouthissa vartiolaivana.
HMS Queen
Alus rakennettiin uudelleen Woolwichin telakalla, vaikka alun perin oli 16. maaliskuuta 1691 tilattu ainoastaan korjaus. Rakennustöistä vastasi Joseph Lawrence. Alus nimettiin 27. tammikuuta 1693 HMS Queeniksi ja laskettiin vesille tammikuussa mahdollisesti kastepäivänä.
Alus otettiin palvelukseen 16. helmikuuta 1694 päällikkönään James Wishart, joka oli tehtävässä vuoteen 1695. Alus oli vuonna 1694 amiraali lordi John Berkeleyn lippulaivana hyökättäessä Pohjois-Ranskan satamiin kesä-heinäkuussa. Maaliskuusta kesäkuuhun 1695 aluksen päällikkönä oli Thomas Jennings ja sen jälkeen James Wishart, joka luovutti päällikkyyden elokuussa John Hubbardille. Vuonna 1695 alus oli Sir George Rooken lippulaivana.
HMS Royal George
Alus rakennettiin toisen kerran uudelleen Woolwichissa, mistä se laskettiin vesille 20. syyskuuta 1715. Alus nimettiin 9. tammikuuta 1715 HMS Royal Georgeksi.
HMS Royal Anne
Runsaasti muokattu alus nimettiin 1756 HMS Royal Anneksi ja romutettiin 1767.
Sven Erkkilä
Erkkilän vanhemmat olivat maanviljelijä Kustaa Vilho Erkkilä ja Hulda Maria Vanhatalo ja puoliso sairaanhoitaja Eva Siviä Kirkas. Erkkilä tuli ylioppilaaksi Turun suomalaisesta yhteiskoulusta 1922 ja valmistui lääketieteen lisensiaatiksi 1932. Lääketieteen tohtoriksi hän väitteli 1938. Hän oli Helsingin yliopiston sosiaalilääketieteen dosentti vuodesta 1941 ja oikeus- ja sosiaalilääketieteen dosentti vuodesta 1946 vuoteen 1957. Ennen Turun yliopiston professuuriaan Erkkilä työskenteli muun muassa lääkärinä useissa eri sairaaloissa, Vankeinhoitolaitoksen ylilääkärinä vuodesta 1947, Lääkintöhallituksessa sekä eri tehtävissä Helsingin yliopistossa. Hän oli Helsingin yliopiston voimistelulaitoksen hygienian ja alkohologian opettajana 1953–1969 sekä Teknillisen korkeakoulun teollisuushygienian erikoisopettajana 1942–1951.
Latrape
thumb|250px|Latrapen kylää Latrape on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 337. Latrapen pinta-ala on 19 km².
Louise Aitken-Walker
Louise Aitken-Walker (s. 21. tammikuuta 1960) on uransa lopettanut brittiläinen ralliautoilija. Aitken-Walker oli yksi harvoista naispuolisista rallikuljettajista, joille maksettiin ajamisesta.
Ura
Aitken-Walker kilpaili rallin MM-sarjassa pääasiallisesti vain kotimaansa RAC-rallissa, mutta kaudella 1990 hän kiersi ruotsalaisen kartanlukijansa Christina Thörnerin kanssa seitsemän MM-rallia ajokkinaan etuvetoinen Opel Astra GSI. Kauden päättäneestä RAC-rallista tuloksena oli yleiskilpailun 17. sija ja luokan A7 voitto. Seuraavan vuoden RAC-ralliin, joka jäi myös hänen uransa viimeiseksi, Aitken-Walker sai ensi kertaa alleen nelivetoisen A-ryhmän Ford Sierran. Pari Aitken-Walker ja Thörner tulivat maaliin yleiskilpailun 10. sijalla, mikä oli myös Aitken-Walkerin paras sijoitus MM-ralleissa.
Vuonna 1990 Aitken-Walker voitti naisten mestaruuden rallissa. Hän sai MBE-tunnustuksen vuonna 1992. Hän on saanut Segrave Trophy -palkinnon. Vuonna 1990 hän ja Thörner ajoivat ulos Portugalin rallissa, jossa auto upposi järveen. Tämän jälkeen hän keräsi kaudella neljä luokkavoittoa ja nousi ensimmäiseksi brittiläiseksi rallin maailmanmestariksi.
Simplicissimus
Simplicissimus tarkoittaa esimerkiksi:
Sauna (näytelmä)
Sauna (, Banja) on Vladimir Majakovskin (1893–1930) kuusinäytöksinen näytelmä. Sauna julkaistiin Venäjällä vuonna 1929, ja se jäi tekijänsä viimeiseksi näytelmäksi, sillä Vladimir Majakovski teki itsemurhan huhtikuun 14. päivänä 1930. Sauna joutui sensuurin kohteeksi yhteiskunnallisen kritiikkinsä vuoksi, ja julkaisulupa annettiin vasta teoksen muokkaamisen jälkeen.
Teoksena Sauna sijoittuu modernismin ja futurismin aikakaudelle, Majakovskia voidaankin pitää venäläisen futurismin edelläkävijänä. . Futurismin aikakausi alkoi Venäjällä vuonna 1912, jolloin kaikki uusi ja kokeellinen taide julistettiin futuristiseksi. Kuitenkin italialaisen Filippo Tommaso Marinettin, futurismin isän, ideologiset vaikutukset jäivät Venäjällä melko vähäisiksi. Muita merkittäviä venäläisiä futuristeja olivat Vasili Kamenski ja Aleksei Krutšonyh.